SCI อ่วม! Q2/59 พลิกขาดทุนมาที่ 3.58 ลบ. หลังรายได้ลดลง
SCI อ่วม! Q2/59 พลิกขาดทุนมาที่ 3.58 ลบ. จากปีก่อนมีกำไร 74.84 ลบ. หลังรายได้จากการขายลดลงตามการชะลอตัวของโครงการต่างๆทั้งในและต่างประเทศ ขณะที่ 6 เดือนแรกพลิกขาดทุน มาที่ 8.38 ลบ. จากปีก่อนมีกำไร 143.07 ลบ.
11 ส.ค. 2559

บริษัท เอสซีไอ อีเลคตริค จำกัด (มหาชน) หรือ SCI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 3.58 ล้านบาท หรือขาดทุนสุทธิ 0.005 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 74.84 ล้านบาท หรือมีกำไรสุทธิ 0.14 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกขาดทุนเนื่องจากรายได้จากการขายลดลงตามการชะลอตัวของโครงการต่างๆทั้งในและต่างประเทศ รวมถึงเป็นช่วงรอยต่อการผลิตระหว่างงานโครงการเก่าที่แล้วเสร็จและโครงการใหม่ที่กำลังจะเริ่มในช่วงครึ่งปีหลัง
อย่างไรก็ตาม ผลการดำเนินงานช่วง 6 เดือนแรกมีผลขาดทุนสุทธิ 8.38 ล้านบาท หรือ 0.011 บาทต่อหุ้น จากช่วงเดียวกันของปีก่อนที่มีกำไรสุทธิ 143.07 ล้านบาท หรือ 0.407 บาทต่อหุ้น